[{"text_idx": "#000000", "text": "Mae symud i ffwrdd i'r brifysgol yn gam mawr i unrhyw un ac nid yw'n anarferol teimlo hiraeth. I lawer, dyma'r tro cyntaf iddynt adael amgylchedd y cartref - gan gynnwys ffrindiau, teulu a lleoedd cyfarwydd."}, {"text_idx": "#000001", "text": "Mae'r amser hwn yn un cyffrous ac ysgogol i lawer o fyfyrwyr - cyfle am newid a thwf; ond i eraill efallai na fydd yn cael yr un effaith."}, {"text_idx": "#000002", "text": "Mae hiraeth yn digwydd yn ystod cyfnod o newid ac mae'n ymateb naturiol i golled ac addasu. Gall achosi teimladau o straen neu bryder, a achosir gan wahanu oddi wrth bobl a lleoedd rydych chi'n eu hadnabod."}, {"text_idx": "#000003", "text": "Ymgolli mewn meddyliau am adref Teimladau o alar, iselder ysbryd a phryder Teimlo'n ynysig, yn unig neu dynnu'n o\u0302l Colli hyder Diffyg canolbwyntio Cwsg aflonydd"}, {"text_idx": "#000004", "text": "Mae hiraeth yn digwydd amlaf ar ddechrau'r flwyddyn academaidd. Fel rheol mae'n fater tymor byr a phan gaiff ei gydnabod gellir ei oresgyn."}, {"text_idx": "#000005", "text": "Cofiwch fod yr hyn rydych chi'n ei deimlo yn normal"}, {"text_idx": "#000006", "text": "Mae'n bwysig cofio bod yr amser a gymerir i ymgartrefu a graddfa'r anhawster a gawn wrth addasu i'n hamgylchedd newydd yn wahanol i bob person. Mae hiraeth yn rhywbeth y mae'r rhan fwyaf o bobl yn ei brofi ar ryw adeg yn eu bywyd - ac nid yw'n anghyffredin cael y teimladau hyn tra yn y brifysgol. P'un a ydych wedi aros yn agos at eich cartref neu wedi teithio i wlad newydd, ni waeth y pellter, mae hiraeth yn hollol normal."}, {"text_idx": "#000007", "text": "Ceisiwch ddod i arfer a\u0302'ch amgylchedd newydd ac archwilio'r brifysgol a'ch amgylchedd newydd - cyn bo hir bydd yn dechrau teimlo fel adref. Ewch am dro, gwnewch ychydig o ymweld, gwirfoddoli neu ymuno a\u0302 chlwb neu gymdeithas."}, {"text_idx": "#000008", "text": "Mae gan y Brifysgol ystod eang o weithgareddau digidol ac ar y campws, sy'n ymroddedig i'ch helpu chi i ymgartrefu ym mywyd y Brifysgol. Bydd cymryd rhan mewn digwyddiadau a gweithgareddau hefyd yn helpu i dynnu\u2019ch sylw oddi wrth eich teimladau o hiraeth."}, {"text_idx": "#000009", "text": "Cadwch mewn cysylltiad (ond ddim gormod)"}, {"text_idx": "#000010", "text": "Gall cadw mewn cysylltiad a\u0302 theulu a ffrindiau eich helpu i deimlo eich bod yn cael cefnogaeth a\u2019ch bod mewn cysylltiad, sy'n bwysig ar gyfer addasu i le newydd. Cofiwch, yn yr un modd, y gall gormod o gyswllt wneud i chi deimlo'n fwy hiraethus ac ychwanegu at y teimladau hynny."}, {"text_idx": "#000011", "text": "Un o'r ffyrdd mwyaf dibynadwy i oresgyn hiraeth yw ymgolli ym mywyd y brifysgol, hyd yn oed os gallai hyn deimlo'n frawychus ar y dechrau."}, {"text_idx": "#000013", "text": "Does dim ots beth fydd gennych chi ond gall bod a\u0302 phethau cyfarwydd o adref helpu i leddfu'ch teimladau o hiraeth. Gall pethau sydd a\u0302 gwerth sentimental, fel lluniau o deulu neu rywbeth sydd yn golygu rhywbeth i chi, fel cofrodd neu eitemau o ddillad, eich helpu i deimlo'n gysylltiedig a\u0302'ch cartref hyd yn oed pan fyddwch i ffwrdd o\u2019ch cartref."}, {"text_idx": "#000014", "text": "Cadwch i fyny gyda\u2019ch arferion ffitrwydd neu dechreuwch un newydd - bydd bod yn egni\u0308ol yn eich helpu i deimlo'n fwy cadarnhaolam fywyd prifysgol a'r bobl newydd rydych chi'n cwrdd a\u0302 nhw."}, {"text_idx": "#000015", "text": "Bydd creu trefn realistig i chi'ch hun yn gwneud ichi deimlo'n fwy cadarnhaol a llawn cymhelliant. Bydd mynd i'r gwely ar yr un amser bob nos yn helpu cloc mewnol eich corff i ymgyfarwyddo ag amserlen cysgu newydd, a fydd yn ei dro yn eich helpu i syrthio i gysgu'n well yn y nos a deffro'n haws bob bore."}, {"text_idx": "#000017", "text": "Y peth pwysicaf i'w gofio yw bod hiraeth - colli cynefindra a chysur eich cartref - yn hollol normal. Efallai ei bod yn anodd credu, ond bydd llawer o fyfyrwyr yn profi'r un peth."}, {"text_idx": "#000018", "text": "Os ydych chi'n cael trafferth gyda hiraeth, peidiwch a\u0302 bod ofn siarad am eich teimladau. Mae gan y Brifysgol nifer o Wasanaethau Cymorth sy'n ymroddedig i sicrhau bod pob myfyriwr yn cael y gefnogaeth sydd ei hangen arnynt."}, {"text_idx": "#000020", "text": "Mae'r Brifysgol yn cynnal ystod o ddigwyddiadau a gweithgareddau un-tro a chyrsiau aml-sesiwn sy'n ymwneud ag iechyd a lles. Nawr, yn fwy nag erioed, mae'n bwysig aros yn gysylltiedig, yn iach ac yn ymgysylltiedig."}, {"text_idx": "#000022", "text": "Host \u2013 Coping with homesickness as a student"}, {"text_idx": "#000023", "text": "Prospects \u2013 What to do when you feel homesick"}, {"text_idx": "#000030", "text": "Bwyta'n iach ar Gyllideb Myfyrwyr"}]